Diari Oficial de la Generalitat Valenciana


Sumari del DOGV 6950, del 24-01-2013 (2012/12960)

Notificació de la sentència dictada en el procediment de mesures en relació amb els fills número 512/2012.
----------------------------------------------------------------------------------------------------------

### Dades del document

Número de DOGV
:   6950

Data del DOGV
:   24-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/12640


Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Notificació de la sentència dictada en el procediment de mesures en relació amb els fills número 512/2012. [2012/12997]  
Mesures en relació amb els fills número 000512/2012   
De: Cristina Medrano Urista.   
Procuradora: María Mellado Canet.  
Contra: Emilio Maquera Jora i Ministeri Fiscal.   
Procurador/a: -  
Patricio Arribas Atienza, secretari judicial del Jutjat de Primera Instància número 3 de Sueca i partit judicial, faig saber:   
Que en este Jutjat a càrrec meu s'ha tramitat un procediment civil de guarda i custòdia amb el número 512/2012, a instàncies de Cristina Medrano Urista, representada per la procuradora María Mellado Canet, i assistida per la lletrada M.ª José Lledó Celda, contra Emilio Maquera Jora, en què ha sigut part el Ministeri Fiscal, i en el qual cal fer esment, als efectes de la publicació d'este edicte, que la part demandant gaudix del benefici de justícia gratuïta.   
En el procediment a què s'ha fet referència s'ha dictat una sentència el 19 de desembre de 2012, que té la dispositiva que, copiada literalment, és com seguix:  
«Dispositiva   
Estime la demanda interposada per Cristina Medrano Urista contra Emilio Maquera Jora i en conseqüència dispose:   
a) Conferir a Cristina Medrano Urista la guarda i custòdia de D. M. M., i queda la pàtria potestat compartida amb l'altre progenitor.   
b) Fixar com a règim de vistes, comunicació i tinença del fill a favor del pare: els caps de setmana alterns i períodes vacacionals a mitges, que es distribuiran per un acord i, si no n'hi ha, els anys imparells triarà el pare i els parells la mare. S'entendran per períodes vacacionals els de Nadal i estiu. Este règim es fixa amb caràcter supletori respecte d'aquell que els pares puguen acordar, tenint en compte que sempre que existisca este acord i hi haja un preavís raonable, podrà ampliar-se este règim de visites.   
c) Fixar com a pensió alimentària per a la filla la quantitat mensual de 180 euros, en dotze mensualitats anuals. La quantitat esmentada es disminuirà o incrementarà d'acord amb les variacions de l'índex de preus de consum (IPC), i s'actualitzarà anualment de forma automàtica l'1 de gener de cada any. La quantitat a què s'ha fet referència s'ingressarà d'una sola vegada i no pot ser substituïda per regals o pagament en espècie de cap tipus, i produirà de forma automàtica l'interés legal una vegada haja transcorregut el mes natural del seu pagament.   
d) Cada un dels progenitors ha de contribui en un 50 per cent als gastos extraordinaris, que hauran de ser consultats prèviament a l'altre obligat, per qualsevol mitjà que permeta tindre constància de la consulta i del seu contingut, i que serà contestada, igualment per un mitjà que en permeta la constància, en el termini de set dies; s'entendrà que una vegada haja transcorregut este termini, el consultat està conforme amb els gastos.   
e) No imposar les costes a cap de les parts.   
Contra esta resolució es pot interposar un recurs d'apel·lació per a l'Audiència Provincial de València, que cal interposar per escrit davant d'este Jutjat, en el termini de vint dies següents al dia que es notifique, d'acord amb els articles 457 i següents de la nova Llei d'Enjudiciament Civil.»   
I atés que s'ignora el parador d'Emilio Maquera Jora, la publicació d'este edicte val de notificació de forma deguda.   
  
Sueca, 20 de desembre de 2012.- El secretari judicial: Patricio Arribas Atienza.